હાર્દિક પટેલે ટ્વિટ કરી લખ્યું કે, ખેડૂતો અને સમાજ માટે લડી રહ્યા છીએ અને અમદાવાદ ડીસીપી રાઠોડ અમારા આંદોલનકારીઓને કહે છે કે, તું આતંકવાદી છે, આ ડીસીપી રાઠોડ ગુજરાતના ગૃહમંત્રી પ્રદિપસિંહ જાડેજાના નજીકના છે. છેલ્લા 18 દિવસોથી અમારી સાથે ગુનેગાર જેવું વર્તન કરવામાં આવી રહ્યું છે. ડીસીપીએ અમારા લોકોને કહ્યું કે, આજે હરીશ રાવતજીને પણ ચેક કરીને અંદર મોકલીશું. ઉપવાસ છાવણી પર લોકોને આવતા રોકવા માટે ડીસીપી રાઠોડે તમામ હદો વટાવી દીધી છે. અમારા આંદોલનકારીઓને માં-બહેનની ગાળો આપવામાં આવી રહી છે. ખાખીની મર્યાદાનું ઉલ્લંઘન થઈ રહ્યું છે. ગુજરાતના મુખ્યમંત્રી વિજય રૂપાણી અને ગૃહમંત્રી પ્રદિપસિંહ જાડેજાએ ડીસીપી રાઠોડને તમામ હદો વટાવવાની મંજુરી આપી છે. ઉપવાસ આંદોલનને તોડવા અને રોકવા માટે અમિત શાહના આદેશ પર ગુજરાતના મુખ્યમંત્રી અને ગૃહમંત્રી પ્રદિપસિંહ જાડેજાએ ડીસીપી રાઠોડને મને મારવા અને મારા સાથીઓને ધમકાવવાનું કામ આપ્યું છે. મારા નિવાસ પર આવી રહેલા લોકોને રોકવા માટે બધું જ કરવા માટે તૈયાર છે. ગુજારત હાઈકોર્ટમાં પણ ડીસીપી રાઠોડ ખોટું બોલે છે.